דון וורינגטון

דונלד ויליאמס, הידוע בשם הבמה דון וורינגטון, MBE (באנגלית: Don Warrington; נולד ב-23 במאי 1951) הוא שחקן בריטי יליד טרינידד.

ב-2008 הוענק לו תואר חבר מסדר האימפריה הבריטית (MBE).

ביוגרפיה
וורינגטון נולד בטרינידד ובגיל צעיר עבר עם אמו לגור באנגליה. הוא גדל בעיר ניוקאסל.

אביו בזיל קיד היה פוליטיקאי טרינידדי שנפטר ב-1958. וורינגטון למד משחק ב-Drama Centre London. בגיל 17 החל לשחק בתיאטרון רפרטוארי.

 קריירה 
וורינגטון ידוע מהופעתו בתפקיד פיליפ סמית' בסדרה "Rising Damp" בה שיחק בשנים 1974 עד 1978, לצדם של לאונרד רוסיטר, ריצ'רד בקינסייל ופרנסס דה לה טור. בשנים 1985 עד 1987 הופיע בתפקיד נייג'ל בומונט בסדרת הדרמה "C.A.T.S. Eyes". ב-2007 שיחק בתפקיד גנרל האריס בסרט "Impact Earth". עוד גילם את השופט קן ויניארד בסדרה "New Street Law".

ב-1993 שיחק וורינגטון בתפקיד כתב טלוויזיה, גרהם גאונט, במיני-סדרה "שלום אדוני המלך" החלק השני של הטרילוגיה "בית הקלפים" של ה-BBC.

וורינגטון הופיע בתפקידים קטנים בסדרות טלוויזיה שונות בהן "ננס אדום", "לאבג'וי", "ילדות שנייה", וסדרת הדרמה "Diamond Geezer". הוא גילם את רסילון, מקים אגודת אדוני הזמן, בכמה הקלטות שמע של הסדרה "דוקטור הו". עוד ב"דוקטור הו" שיחק בתפקיד נשיא בריטניה ביקום האלטרנטיבי בפרק "Rise of the Cybermen" משנת 2006. בהמשך הקליט ספר שמע של הרומן "The Art of Destruction" מאת סטיבן קול המבוסס על הסדרה "דוקטור הו".

וורינגטון הוא אחד המראיינים בסדרה "Grumpy Old Men" של ערוץ BBC 2. הוא מופיע בסדרת פרסומות של קפה קנקו בבריטניה בהם הוא מגלם דמות של בעל מטעי קפה אפריקאי. הוא מרבה להופיע כקריין ברדיו ובטלוויזיה של ה-BBC.

עוד הופיע וורינגטון בסיטקום "The Crouches" של ערוץ BBC1 ששודר מספטמבר 2003 עד 2005. הוא גילם את ביילי, הבוס של רולי בתחנת הרכבת התחתית בדרום לונדון. את רולי גילם השחקן רובי גי. בסדרה "חדר מיון" שיחק וורינגטון בתפקיד כומר בית החולים. ב-2010 כיכב בסרט "It's a Wonderful Afterlife". בסדרה "גרנג' היל" גילם את מר פיטרס אביה של התלמידה לורן פיטרס.

ב-2011 החל וורינגטון להופיע בתפקיד המפכ"ל סלווין פטרסון בסדרת הטלוויזיה "Death in Paradise" של ה-BBC.

ברדיו שיחק וורינגטון בתפקיד מוזיקאי ג'אז, פרדריק ג' לאודן, בהפקה של ה-BBC בשם "The Devil's Music" מאת אלן פלייטר. ב-2011 גילם דמות אב של חשוד בטרור בעונה האחרונה של סדרת הדרמה "להעיר את המתים".

בקולנוע הופיע וורינגטון בגרסה הקולנועית של הסדרה "Rising Damp", בקומדיית האימה של קני אוורט "Bloodbath at the House of Death" מ-1983, בסרטו של קנת בראנה "המלט" מ-1996, בסרטו של פיטר גרינוויי "½8 נשים", ובסרט האימה "Lighthouse", שניהם מ-1999.

תיאטרון
וורינגטון הוא שחקן תיאטרון מוכשר והופיע עם התיאטרון המלכותי הלאומי, הלהקה השייקספירית המלכותית, בריסטול אולד ויק והרויאל אקסצ'נג' שבמנצ'סטר.

ב-2012 ו-2013 הופיע בסיבוב הופעות עם גוון טיילור  בהפקה מחודשת של המחזה "הנהג של מיס דייזי".

ב-2013 שיחק וורינגטון בתפקיד הראשי בדמות ג'ו קלר בהפקה של להקת התיאטרון טאלאווה של המחזה "כולם היו בניי" מאת ארתור מילר, עם שחקנים שחורים בלבד, בתיאטרון רויאל אקסצ'נג' במנצ'סטר, בבימויו של מייקל בופונג. המבקר בעיתון הגרדיאן כתב שההצגה היא "ללא רבב", ונתן לה דירוג של חמישה כוכבים.

וורינגטון זכה לשבחים על הופעתו בתפקיד המלך ליר בהפקה משותפת של להקת התיאטרון טאלאווה ומנצ'סטר רויאל אקסצ'נג.

בין אוקטובר 2017 לפברואר 2018 הופיע וורינגטון בתפקיד ג'ורג' במחזה "גלנגרי גלן רוס" מאת דייוויד מאמט, בתיאטרון פלייהאוס לצדם של כריסטיאן סלייטר, רוברט גלניסטר, קריס מרשל ודניאל ראיין.

באוקטובר 2018 החל וורינגטון לככב בתפקיד וילי לומן במחזה "מותו של סוכן" מאת ארתור מילר בתיאטרון רויאל אקסצ'נג'.

Strictly Come Dancing
ב-2008 השתתף וורינגטון בעונה השישית של תחרות הריקודים "Strictly Come Dancing", והיה בן הזוג של ליליה קופילובה, שהייתה אלופה לאומית בבריטניה בריקודים דרום אמריקאים בשנים 2005 ו-2006. הוא הודח מהתחרות בשבוע השלישי, כשהתחרה מול הת'ר סמול.

פילמוגרפיה
 שנה שם שם באנגלית תפקיד הערות 1975 Six Days of Justice הנרי ווהן בפרק "The Good Samaritan" 1975 Against the Crowd אלברט שארפ השני בפרק "Carbon Copy" 1975 Second City Firsts דייב בפרק "Club Havana" 1976 The XYY Man ג'ומבו איבון סדרת טלוויזיה (2 פרקים) 1974–1978 Rising Damp פיליפ סדרת טלוויזיה 1979 The Last Giraffe פיטר מוונגה סרט טלוויזיה 1979 Play for Today ג'ונתן פוט בפרק "Billy" 1980 Rising Damp פיליפ סמית' 1981 Triangle אלן לנסינג סדרת טלוויזיה 1983 Live from Pebble Mill לירוי בפרק "Night Kids" 1974–1984 Crown Court תפקידים שונים סדרת טלוויזיה (4 פרקים) 1984 Bloodbath at the House of Death סטיבן וילסון 1984 Fairly Secret Army ג'ונסון בפרק "When the Talking Had to Stop" 1985–1987 C.A.T.S. Eyes נייג'ל בומונט סדרת טלוויזיה 1988 The Lion of Africa הנרי פיגוט סרט טלוויזיה 1992 ננס אדום Red Dwarf 1992 Trainer מפקח בילוש רייף סדרת טלוויזיה (2 פרקים) 1993 לאבג'וי Lovejoy פליקס בפרק "Dainty Dish" 1993 שלום אדוני המלך To Play the King גרהאם גאונט מיני-סדרה 1994 The Anatomist's Notebook אנטומיסט סרט קצר 1995 Chiller ג'ון מייבורן בפרק "Number Six" 1996 המלט Hamlet וולטימנד 1997 Grange Hill מר פיליפס סדרת טלוויזיה 1997 Backup יודן בפרק "Touched" 1998 Babymother לות'ר סרט טלוויזיה 19998½ נשים 8 ½ Women סיימון 1999 The Seventh Scroll קולונל נוגו מיני-סדרה 1999 CI5: The New Professionals נדאקה בפרק "Tusk Force" 1999 Tube Tales מטיף בקטע "Steal Away" 1999 Lighthouse הסוהר איאן גוסלט 1999 Black XXX-Mas סנטה שחור 2000 אלף לילה ולילה Arabian Nights הרי בן קארים מיני-סדרה 2000 משפט ועונש Trial & Retribution וילארד פמברוק סדרת טלוויזיה (פרק אחד) 2001 The Armando Iannucci Shows אייווי דינר בפרק "Mortality" 2002 Believe Nothing יושב הראש סדרת טלוויזיה (4 פרקים) 2002–2003 ילדות שנייה Manchild פטריק סדרת טלוויזיה 2003 הולבי סיטי Holby City איתן הופ סדרת טלוויזיה (4 פרקים) 2004 Monkey Trousers תפקידים שונים סרט טלוויזיה 2004 Fat Slags המזכיר הכללי 2003–2005 The Crouches ביילי סדרת טלוויזיה 2006 Land of the Blind סמל ראשון 2006 דוקטור הו Doctor Who הנשיא בפרק "Rise of the Cybermen" 2006–2007 New Street Law השופט קן ויניארד סדרת טלוויזיה 2007 Diamond Geezer הקטור בפרק "Old School Lies" 2007 Futureshock: Comet גנרל האריס סרט טלוויזיה 2009–2010 חדר מיון Casualty טרוור 2010 It's a Wonderful Afterlife סגן ניצב 2010 Going Postal כומר מיני-סדרה 2011 M.I.High בודליאן בפרק "Ghosts" 2011 להעיר את המתים Waking the Dead גדעון ברקלי בפרק "Conviction" 2011 The Glass Man אנטון 2011 This Is Jinsy חוקר ראשי בפרק "Vel" 2012 המפקח לואיס Inspector Lewis מרקוס הרדינג בפרק "Generation of Vipers" 2013 Voodoo Magic לאקי 2009, 2014 חוק וסדר: UK Law & Order: UK מפכ"ל המשטרה סדרת טלוויזיה (2 פרקים) 2014 Chasing Shadows CS הארלי דרייטון מיני-סדרה 2015 The Ark פול סרט טלוויזיה 2015 BBC Comedy Feeds לורנס בפרק "Sunny D" 2016 החמישייה The Five ריי קנווד מיני-סדרה 2016 המלך ליר King Lear המלך ליר 2016 Sunny D לורנס סדרת טלוויזיה 2017 Henry IX גילברט סדרת טלוויזיה 2017 את אני והוא You, Me and Him צ'ארלס 2011–2018מוות בגן עדן Death in Paradise המפכ"ל סלווין פטרסון סדרת טלוויזיה

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברים במסדר האימפריה הבריטית
קטגוריה:מהגרים לממלכה המאוחדת
קטגוריה:טרינידד וטובגו: אישים
קטגוריה:בריטים שנולדו ב-1951